21-årige Rasmus Carlsen fra Aalborg Håndbold skifter efter denne sæson til Viborg HK. Det fortæller klubben på dens hjemmeside netop efter at Aalborg Håndbold onsdag aften slog Viborg HK med overbevisende 30-19. Rasmus Carlsen forlader Aalborg Håndbold efter eget ønske. Han har i det meste af denne sæson været udlejet til Team Vesthimmerland i 1. division. - Rasmus har ønsket at få ophævet sin kontrakt med os, og det ønsket har vi imødekommet. Det er bedst for hans håndboldmæssige udvikling, at han er i en klub, hvor han er sikret meget spilletid. Og det kunne vi ikke garantere ham i næste sæson. Vi ønsker Rasmus al mulig held og lykke i Viborg HK, siger direktør Jan Larsen på Aalborg Håndbolds hjemmeside.

Opsummering:
21-årige Rasmus Carlsen forlader Aalborg Håndbold, og fortsætter i stedet karrieren i Viborg HK efter denne sæson.